OpenLLM-France/wikimedia huggingface dataset:
# Belvedere Ostrense

Belvedere Ostrense Italiako udalerri bat da. Anconako probintzian kokatuta dago, Markak eskualdean. 2.093 biztanle ditu, 29,45 kilometro koadroko azaleran banatuta.

## Mugakideak

Belvedere Ostrensek honako udalerri hauekin egiten du muga:
Castelplanio Maiolati Spontini Montecarotto Morro d'Alba Ostra Poggio San Marcello San Marcello Senigallia

## Kanpo estekak

* Datuak: Q123607
* Multimedia: Belvedere Ostrense / Q123607
# Belvedere jauregia

Belvedere jauregia (alemanez: Schloss Belvedere) Vienako (Austria) Prinz-Eugen-Strasse kaleko 27. Zenbakian kokaturiko jauregi multzo barroko bat da. Multzoa, hiriburuko jauregi barrokorik handienetarikoa, bi Belvedere jauregiek osatzen dute (Goikoak eta Behekoak), gaur egun museoak bilakaturik. Hirugarren jauregi bat ere badu, Schwarzenberg jauregia, gaur egun hotel bilakatua. Bi jauregi nagusiak alegoria ezberdinak irudikatzen dituzten hiru mailatan antolaturiko lorategi baten bidez daude lotuak
Belvedere jauregiek dituzten Museoak ondorengoak dira:
* Arte Barrokoaren museo austriarra
* Erdi Aroko museo austriarra
* Arte austriarraren galeria (Österreichische Galerie Belvedere).
Belvederen margo inperialen bilduma nabarmen bat antzeman daiteke. Goiko solairuan XIX eta XX. Mendeetako galeria austriar bat du, Gustav Klimten Muxua artelana ikus daiteke bertan, besteak beste.

## Historia

Jauregia 1714 eta 1723 urteen artean eraiki zuen Eugenio Savoiakoa printzeak, turkiarren garaipenaren ondoren. Belvedere jauregia Johann Lukas von Hildebrandtek diseinatu zuen. Eraikuntzaren ideia festak ospatzeko esparru bat egitea zen eta horrela, printzearen ospea handitu. Eugenio printzearen heriotzaren ondoren Maria Teresa enperatrizak eskuratu zuen.
Estatu Austriarraren tratatuaren sinadura bertan egin zen 1955eko maiatzaren 15ean, honek Austriaren independentzia suposatu zuelarik Bigarren Mundu Gerra eta aliatuen okupazioaren ondoren

## Kanpo estekak

* Datuak: Q211818
* Multimedia: Belvedere (Vienna) / Q211818
# Belvelly

Belvelly (irlanderaz Béal an Bhealaigh, Bidearen Bokalea esan nahi du) Irlandako hego-mendebaldeko Cork konderriaren hegoaldean dagoen udalerri txiki bat da. Cork badian dagoen Great Island uhartearen iparraldean dago, Cobh udalerritik bost milia iparraldera.
Bertan, izen berdineko Belvelly gaztelua eta Martello dorre bat daude.

## Kanpo estekak

* Datuak: Q4884887
* Multimedia: Belvelly / Q4884887
# Belvedere Langhe

Belvedere Langhe Italiako udalerri bat da. Cuneoko probintzian kokatuta dago, Piemonte eskualdean. 330 biztanle ditu, 5 kilometro koadroko azaleran banatuta.

## Mugakideak

Belvedere Langhek honako udalerri hauekin egiten du muga:
Bonvicino Clavesana Dogliani Farigliano Murazzano

## Kanpo estekak

* Datuak: Q18361
* Multimedia: Belvedere Langhe / Q18361
# Belvedere Marittimo

Belvedere Marittimo Italiako udalerri bat da. Cosenzako probintzian kokatuta dago, Calabria eskualdean. 8.905 biztanle ditu, 37,09 kilometro koadroko azaleran banatuta.

## Mugakideak

Belvedere Marittimok honako udalerri hauekin egiten du muga:
Buonvicino Diamante Sangineto Sant'Agata di Esaro

## Kanpo estekak

* Datuak: Q53838
* Multimedia: Belvedere Marittimo / Q53838
# Belvedere (Londres)

Belvedere, Erresuma Batuko Londres hiriburuaren ekialdean dagoen herri bat da, Bexley barrutian.
2011n 11.830 biztanle zituen.

## Erreferentziak

* Zerrenda:Londresko auzoak
* Datuak: Q147108
* Multimedia: Belvedere, London / Q147108
# Binzen

Binzen Alemaniako udalerria da. Baden-Württemberg estatuan kokatuta dago, [[Lörrach (barrutia)|Lörrach]] barrutian. 2014an 2.957 biztanle zituen 5,81 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q62034
* Multimedia: Binzen / Q62034
# BioBlitz

BioBlitz bat (batzuetan bioblitz ere idatzia), ikerketa biologikoan ariketa intentsibo bat da, espezie bizi guztiak izendatutako eremu batean erregistratzeko ahaleginean. Zientzialari, naturalista eta boluntario taldeek landa-azterketa intentsiboa egiten dute etengabeko denbora-tarte batean (adibidez, normalean 24 orduz). BioBlitz askok osagai publikoa dute, publikoak aniztasun biologikoarekiko interesa izan dezan. Jendeak gehiago parte har dezan, BioBlitz hauek maiz hiri-parkeetan edo hirietatik gertu dauden natura-erreserbetan ospatzen dira.

## Ikus, gainera

* Atari:Hezkuntza/Lehen Hezkuntza/BioBlitz, eskolan Wikimedia erabilita BioBlitz bat antolatzeko moduen inguruan ikasteko.

## Kanpo estekak

* National Geographicen hezkuntza baliabideak
# BioNTech

BioNTech, Alemaniako sendagai biologikoak ekoizten dituen enpresa bat da. 2008an sortua izan zen eta Mainz hirian egoitza nagusia du.

## Kanpo estekak

* Webgune ofiziala (Ingelesez) (Alemanez)
* Datuak: Q30256699
* Multimedia: BioNTech / Q30256699
# Binzhou

Binzhou (txinera sinplifikatuz: 滨州; pinyineraz: Bīnzhōu), Shandong probintzian kokatutako prefektura mailako hiria da. Guztira, 3.661.000 biztanle inguru dauzka 2007ko erroldaren arabera eta 9.444 kilometro koadroko azalera.

## Banaketa administratiboa

* Bincheng Barrutia (滨城区)
* Zouping Konderria (邹平县)
* Boxing Konderria (博兴县)
* Huimin Konderria (惠民县)
* Yangxin Konderria (阳信县)
* Zhanhua Konderria (沾化县)
* Wudi Konderria (无棣县)

## Klima

Datu klimatikoak (Binzhou (1971−2000)) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 2.7 | 5.8 | 12.2 | 20.5 | 26.1 | 30.8 | 31.3 | 30.0 | 26.3 | 20.3 | 11.8 | 4.8 | 18.6 |
| Batez besteko tenperatura minimoa (°C) | −7.8 | −5.4 | 0.4 | 7.8 | 13.6 | 18.8 | 22.2 | 21.1 | 15.1 | 8.5 | 0.7 | −5.2 | 7.5 |
| Pilatutako prezipitazioa (mm) | 4.2 | 7.7 | 10.1 | 23.1 | 39.3 | 70.3 | 184.3 | 135.4 | 44.0 | 31.9 | 13.5 | 4.8 | 568.6 |
| Prezipitazio egunak (≥ 0.1 mm) | 2.2 | 2.8 | 3.6 | 5.1 | 5.6 | 7.3 | 12.3 | 9.4 | 6.2 | 4.9 | 4.1 | 2.4 | 65.9 |
| Iturria: ||||||||||||||

## Ikus, gainera

* Shandong probintziaren banaketa administratiboa

## Erreferentziak

* ↑ http://www.weather.com.cn Weather China

## Kanpo estekak

* (Txineraz) Binzhou hiriko gobernuaren webgunea.
* Datuak: Q373687
* Multimedia: Binzhou / Q373687
# Biobío eskualdea

Biobío eskualdea (gaztelaniaz Región del Biobío) Txileko hamabost eskualdeetako bat da. Iparraldean Maule eta hegoaldean Araucanía mugakide ditu. Hiriburua Concepción da.

## Biobío eskualdeko komunak

| Probintzia | Hiriburua | Komuna |
| Arauco | Lebu | 1 Arauco |
| Arauco | Lebu | 2 Cañete |
| Arauco | Lebu | 3 Contulmo |
| Arauco | Lebu | 4 Curanilahue |
| Arauco | Lebu | 5 Lebu |
| Arauco | Lebu | 6 Los Álamos |
| Arauco | Lebu | 7 Tirúa |
| Biobío | Los Ángeles | 8 Alto Biobío |
| Biobío | Los Ángeles | 9 Antuco |
| Biobío | Los Ángeles | 10 Cabrero |
| Biobío | Los Ángeles | 11 Laja |
| Biobío | Los Ángeles | 12 Los Ángeles |
| Biobío | Los Ángeles | 13 Mulchén |
| Biobío | Los Ángeles | 14 Nacimiento |
| Biobío | Los Ángeles | 15 Negrete |
| Biobío | Los Ángeles | 16 Quilaco |
| Biobío | Los Ángeles | 17 Quilleco |
| Biobío | Los Ángeles | 18 San Rosendo |
| Biobío | Los Ángeles | 19 Santa Bárbara |
| Biobío | Los Ángeles | 20 Tucapel |
| Biobío | Los Ángeles | 21 Yumbel |
| Concepción | Concepción | 22 Chiguayante |
| Concepción | Concepción | 23 Concepción |
| Concepción | Concepción | 24 Coronel |
| Concepción | Concepción | 25 Florida |
| Concepción | Concepción | 26 Hualpén |
| Concepción | Concepción | 27 Hualqui |
| Concepción | Concepción | 28 Lota |
| Concepción | Concepción | 29 Penco |
| Concepción | Concepción | 30 San Pedro de la Paz |
| Concepción | Concepción | 31 Santa Juana |
| Concepción | Concepción | 32 Talcahuano |
| Concepción | Concepción | 33 Tomé |

## Kanpo estekak

* (Gaztelaniaz) Biobío eskualdeko gobernuaren webgunea.
* Datuak: Q2170
* Multimedia: Biobío Region / Q2170
# Biobío ibaia

Biobío (gaztelaniaz Río Biobío) Txileko ibaia da. 380 km luze da eta bere arroak 24.262 km² ditu.

## Erreferentziak

* Niemeyer, Hans; Cereceda, Pilar (1983). Geografía de Chile — Tomo VIII: Hidrografía. 1º edición, Santiago de Chile: Instituto Geográfico Militar.(Gaztelaniaz)

## Ikus, gainera

* Gran Concepción

## Kanpo estekak

* (Gaztelaniaz) Cuenca del río Biobío (PDF)
* Datuak: Q93360
* Multimedia: Bío-Bío River / Q93360
# Binz

'Binz', Alemaniako iparraldeko Rügen uhartean dagoen udalerri bat da, Baltiko itsasoaren kostaldean. Mecklenburg-Aurrepomerania estatuko Aurrepomerania-Rügen barrutian dago. 2020an 5.488 biztanle zituen.

## Leku interesgarriak

* Granitzeko gaztelua: 1849an eraikitako gaztelua.
* Prora: Arkitektura naziaren eraikin nabarmen eta erraldoia.
* Datuak: Q523490
* Multimedia: Binz / Q523490
# Binéfar

Binéfar Huescako ipar-ekialdeko udalerria da. Hizkuntzari dagokionez Sartaldeko Zerrendaren barruan dago.

## Ikus, gainera

* Huescako udalerrien zerrenda

## Kanpo estekak

* Datuak: Q864175
* Multimedia: Binéfar / Q864175
# BioTech Foods

BioTech Foods Espainiako bioteknologia enpresa da, animaliengandik ateratako muskulu-zelulak laborantzatik egindako laborategiko haragia sortzeko garapenari emanda. BioTech Foods lantegiaren atzean Brasilgo JBS enpresa multinazionala dago. Konpainia Donostian sortu zuten 2017an Mercedes Vilak eta Iñigo Charolak.

## Enpresaren helburua

Proiektu hau animalia-zelulen ugaritasun naturalaren ehunen sortzean oinarritzen da, hezetasun eta tenperatura kontrolatu batean, aldaketa genetikorik edo antibiotikorik gabe. Ehunen ingeniaritzan oinarritutako haragi sintetikoak hiru arazo arintzen laguntzen omen du helburu: animalia-proteinen eskari globalaren gorakada handia, nekazaritza industrialaren ingurumen-inpaktua, berotegi-efektuko gasen ekoizpenarekin eta baso-soiltzearekin eta animalien ongizatearekin lotuta.

## Donostiako lantegia

Zubietako Eskusaitzeta industrialdean, JBS enpresa brasildarraren eskutik, BioTech Foods, eraikiko da munduko fabrikarik handienetako bat: 11.000 m2 eta 150 langile, urtean 4.000 tona haragi sintetiko egiteko gai, aurreikusten denez. Munduko laugarren laborategia izango da.
BioTech Foods atzean dagoen multinazionala, JBS enpresa, ustelkeriari eta Amazoniaren suntsiketari lotuta dago.

## Diru laguntza handiak

2017an sortu zuten Iñigo Charolak eta Mercedes Vilak BioTech Foods start-up-a, eta denbora gutxian diru laguntza eta inbertsio ugari jaso ditu. Euskal Herriko Nekazarien Elkarteak (EHNE) sindikatuak jakitera eman zuenez, Donostiako haragi laborategia egiteko proiektuak 5,2 milioi jaso zituen Espainiako Gobernuaren eskutik 2021ean, eta beste 753.000 euro ICEX Espainia Esportazioa eta Inbertsioak erakunde publikoaren eskutik. Bestetik, Eusko Jaurlaritzaren Handitu programak 18 milioi euroko diru laguntza aurreikusi du BioTech Foodsentzat.
El Salto aldizkarian xeheago jaso dituzte diru laguntzok: Handitu programatik 250.000 euro jaso zituen 2022an BioTech Foodsek eta 1.442.505, 2023an. Bilakatu programaren esparruan, 1.000.000 euro jaso zituen 2022an; Sumeat proiekturako 170.000 jaso zituen 2021ean, 65.636 2019an, eta 35.130 2020an. Hazitek programatik, 137.600 izan dira 2022an, eta 87.400 2023an.
Espainiako Zientzia Ministerioko Teknologia eta Industria Garapenerako Zentroaren eskutik 3,7 milioi euro jaso dituzten nekazaritzako elikagaien eta teknologiaren sektoreko zortzi enpresetako bat da BioTech Foods, haragi sintetikoaren fabrikazioa sustatzeko, Culturedmeat programaren esparruan. Europako Batzordetik ere jaso du dirua, zehazki 2,7 milioi euroko diru laguntza Meat 4 All programaren barruan (haragia guztiontzat). Donostiako Udalak iaz eman zion enpresa berritzaileen saria eta errekonozimendua.

## Erreferentziak

* ↑ https://www.agrarzeitung.de/feedmagazine/feedmagazine-news/cultured-meat-jbs-takes-over-bio-tech-foods-98640
* ↑ https://cincodias.elpais.com/cincodias/2018/10/10/companias/1539189862_324716.html
* ↑ https://elpais.com/economia/2019/05/24/actualidad/1558700876_051340.html
* 1 2 3 Salba Ramirez: , 2023-07-04.
* 1 2 3 Salba Ramirez: , Urtean 4.000 tona laborategiko haragi, Donostiatik mundura, 2023-06-30.

## Kanpo estekak

* (Ingelesez):Webgune ofiziala.
* Datuak: Q104845570
# Biobío probintzia

Biobío probintzia Txileko probintzia bat da, Biobío eskualdekoa. Bere hiriburua Los Angeles hiria da. 394.802 biztanle ditu 2017ko erroldaren arabera eta 14.987,9km²-ko azalera.

## Geografia eta klima

Biobío probintzia izen bereko eskualdearen hego-ekialdean dago, klma mediterraneoa du, Ozeano Barean kostarik ez duelako. Alderdi geomorfologikoan, altuera gutxitzen jarraitzen duen Andeetako mendikatea aurkitzen dugu, gailur maximoak Sierra Velluda (3.585 m), Callaqui sumendia (3.160 m) eta Antuco sumendia (2985 m) dira. Tarteko depresioak garapen zabala du. Probintziaren iparraldean, bere azaleraren zati handi bat Lajako duna-zelaiek hartzen dute eta basoko landaketa zabalek estaltzen dute. Kostako mendikateak probintziaren mendebaldeko muga markatzen du. Biobío ibaiaren hegoaldean Nahuelbuta deitzen da eta bertan 1000 m baino gehiagoko mendiak daude.
Biobío probintziako klima tipologia mediterraniar kontinentalizatuarekin bat dator, tenperaturak neguaren eta udaren artean kontraste handia baitute kostaldeko mendikateak ozeanoaren eragin moderatua iristea eragozten duelako, prezipitazioak 1000 mm baino gehiago dira urtean eta Andeetako mendilerroan 3000 mm baino gehiago izan daitezke, neguko hilabeteetan batez ere elurrezko izaera izanik.

## Historia

1970eko hamarkadako Eskualde Prozesazioarekin, Biobioko VIII Eskualdea sortu zen. 1975eko urriaren 27ko 1.213 Lege Dekretuaren bidez (1975eko azaroaren 4an argitaratua) herrialdeko eskualdeak probintziatan banatzen dira: Horrela, Biobío eskualdea Arauco, Biobío eta Concepción probintziek osatzen dute. Departamenduak ezabatu egiten dira.

## Ekonomia

2018an, Biobío probintzian erregistratutako enpresa kopurua 8.201 izan zen. Urte berean Ekonomiaren Konplexutasun Indizea (EKI) 0,64 izan zen, eta Abantaila Konparatu Ezagutarazikoaren (AKE) indize handiena izan zuten jarduera ekonomikoak, berriz, erremolatxa-nekazaritza (74,75), Bazka mozteko eta paketatzeko zerbitzua (39,46) eta Egurra zerratzeko eta leuntzeko zerbitzua (21,29).

## Komunak

Hauek dira probintzia hau osatzen duten udalerriak:
* Alto Biobío
* Antuco
* Ahuntz
* Laja
* Los Angeles (probintziako hiriburua)
* Mulchén
* Jaiotza
* Negrete
* Quilaco
* Quilleco
* San Rosendo
* Santa Barbara
* Tucapel
* Yumbel

## Erreferentziak

* ↑ ADALYTICS. .

## Kanpo estekak

* Datuak: Q201131
* Multimedia: Biobío Province / Q201131
# Bhar El Ghazal zaldi

Bhar El Ghazal zaldia Barh El Gazel Sudango eskualdean jatorrian daukan bertako zaldi arraza bat da, baina bereziki Txaden hedaturik dagoena. Dongola zaldiarekin oso lotuta dago zaldi mota hau, eta hainbatek Bhar-El-Ghazal zaldia Dongolaren azpiarrazatzat hartzen dute.
Bere tamaina zein ezaugarriengatik Bhar-El-Ghazal arraza zaldi tamainako arrazen sailkapen taldean sartzen da.
Ospe oneko zaldia da eta egun arrazako 10.000 abere inguru dago.

## Erreferentziak

* ↑ http://www.theequinest.com/breeds/bahr-el-ghazal/

## Kanpo estekak

* Datuak: Q56318456
# Bhaskara 1

Bhaskara 1 Indiako Espazio Agentziak (ISRO) jaurtitutako satelite artifizial bat da. Kosmos 3 suziri batek jaurti zuen Kapustin Yar kosmodromotik 1979ko ekainaren 7an. Bigarren indiar satelite artifiziala izan zen Aryabhata satelitearen ondoren, eta bere izena Bhaskara I.a eta Bhaskara II.a bi indiar matematikariengatik jaso zuen. Misioa, 1989ko otsailaren 17an amaitutzat eman zen.

## Helburuak

Bhaskara 1-ren helburua lurraren behaketari lotua izan zen: hidrologia, basogintza eta geologia. X izpien astronomiari lotutako ikerketak ere egin zituen.

## Kanpo estekak

* Datuak: Q65515867
# Bhasan Char

Bhasan Char (Bengaleraz: ভাসান চর), Sol Piya izenez ere ezaguna, Bangladesheko Hatiya barrutiko irla bat da. Bengalako golkoan dago, Sandwip uhartetik 6 kilometrora, kontinentetik 60 kmra.
Uhartea Himalaiako sedimentuek osatu zuten 2006an. 40 kilometro karratukoa da ( 4.000 ha). Bangladesheko gobernuak 100.000 Rohingya errefuxiatu bertan birkokatzeko plan bat du abian.
Bangladesheko Gobernuak 2015eko ekainean iradoki zuen lehen aldiz Rohingya errefuxiatuak irlan kokatzeko asmoa. Errefuxiatuentzako Nazio Batuen Agentziak "erronka logistiko" gisa definitu zuen proposamena. Hala ere, 2017ko urtarrilaren 26an, Bangladesheko gobernuak kokatze-planei ekiteko agindu zuen. Human Rights Watch erakundeak giza eskubideen hondamendi eta hondamendi humanitario moduan definitu zuen ekimena.
2019ko abuztuan gobernuak iragarri zuen proiektua handitu egingo zela guztira 100.000 etxebizitza eraikitzeko. Etxebizitza horiek lau zutaberen gainean eraikiko dira lurzoruaren gainean, errefuxiatuak itsasaldi handietatik babesteko. Obra publikoak 309,5 milioi taka kostatu dira, hasierako esleipenak baino %34 gehiago. Gainkostu hori gertatu da besteak beste ur-kanalizatzeko azpiegituragatik eta babeserako lubeten altuera 2,7 m-tik 5,8-ra altxatu delako.
Proiektuak aurrera egin du, nahiz eta buruzagi Rohingyak eta giza eskubideen taldeak aurka agertu. 2020ko abenduaren 4an lehen 1.642 errefuxiatu Rohingya iritsi dira Bhasan Charera.

## Erreferentziak

* ↑ «A remote home for the Rohingya» Reuters (Noiz kontsultatua: 2020-12-05).
* ↑ (Ingelesez) France-Presse, Agence. (2015-06-14). «UN concern at Bangladesh plan to move thousands of Rohingya to flooded island» the Guardian (Noiz kontsultatua: 2020-12-05).
* ↑ (Ingelesez) Rahman, Shaikh Azizur; agencies. (2017-02-02). «Plan to move Rohingya to remote island prompts fears of human catastrophe» The Guardian ISSN 0261-3077. (Noiz kontsultatua: 2020-12-05).
* ↑ (Ingelesez) «Bhasan Char project cost to rise 34%» The Business Standard 2019-12-16 (Noiz kontsultatua: 2020-12-05).
* ↑ (Gaztelaniaz) «Un primer grupo de refugiados rohinyás, trasladados a una isla remota en Bangladesh» www.noticiasdegipuzkoa.eus (Noiz kontsultatua: 2020-12-05).

## Kanpo estekak

* Datuak: Q29025952
* Multimedia: Bhasan Char / Q29025952
# Bhaskara

Bhaskara hitzarekin honakoak izendatzen ditugu:
* Bhaskara (filosofoa), filosofo indiarra Vedantaren Bhedabheda tradizioko lehenengoetarikoa
* Bhaskara I.a, VII. mendeko matematikari indiarra
* Bhaskara II.a, XII. mendeko matematikari eta astronomo indiarra, Lilavati liburuaren egilea
* Bhaskara 1 eta Bhaskara 2, Indiako bi satelite artifizial
# Bharatpur

Bharatpur (nepaleraz भरतपुर) Nepalgo Narayani Gunean dagoen herririk populatuena da, hiriburua Hetauda bada ere. Azkar hazten ari den hiria da, izan ere 2001ean 89.323 biztanle zituen eta 2005ean jadanik 117.162 nepaldar bizi dira Bharatpurren.

## Kokapena

Chitwan ibarrean kokaturik dago, barneko Terai eskualdean. Nepalgo hiri nagusiak oso gertu ditu, hala nola Katmandu (146 km-ra), Pokhara (126 km) eta Butwal (114 km). Bide egokiak izateaz aparte eguneroko hegazkin zerbitzua ere badu Katmandu eta Pokharara.

## Ekonomia

Tradizionalki nekazal herria izan den arren aspaldian industriagunea bihurtu da, bai eta hezkuntza eta osasun zentro handia ere. hala ere Bharatpurrek Nepalek behar duen oilaskoen %60a ekoizten du, eta esportatzen dituen beste produktu batzuk eztia, txanpinoiak eta loreak dira.

## Ondasun nabarmenak

* Upardanghari fort: Hiria babesteko XVII mendean eraikitako gotorlekua da. Mendixka baten gainean dago.
* Kasrra Durbar: Rana regime erregearen palazio zaharra. Gaur egun Chitwan Parke Nazionaleko sarrera da.
* Devghat: Narayani eta Kali ibaiek bat egiten duten tokian, hinduentzako toki sakratuenetakoa kokatzen da, Devghat. Hainabt jainkoren omenezko tenploak daude bertan. Hiritik 7 kilometrotara dago.
* Ganeshthan: Tenplo hindu garrantzitsu hau Muni Makunda Sen erregeak XV mendean eraiki zuela esaten da, hala ere gaur egun dakusagun tenploa Mahendra erregeak eraiki zuen 1952an.

## Natura

Nepalgo Parke Nazionalik zaharrena dago hiritik oso gertu, Chitwan Parke Nazionala. 1973an sortu zuten eta 1984ean UNESCOk Gizateriaren Ondare izendatu zuen. Bengalako tigrea bizi da bertan.

## Kanpo estekak

* Txantiloi:Np (Ingelesez) Webgune ofiziala
* Datuak: Q250220
* Multimedia: Bharatpur, Nepal / Q250220
# Bitwarden

Bitwarden softwarea pasahitzen kudeatzaile librea eta kode irekikoa da, eta informazio sentikorra gordetzen du —adibidez, webguneen kredentzialak— enkriptatutako kutxa gotor batean. Zerbitzua eskuragarri dago web-interfazean, mahaigaineko aplikazioetan, nabigatzailerako osagarrietan, aplikazio mugikorretan eta komando-lerroko interfazean. Bitwardenek hodeian ostatatutako zerbitzua eskaintzen du, eta software lokalean irtenbideak ezartzeko gaitasuna ere badu.

## Ezaugarriak

* Kode irekia.
* Desblokeo biometrikoa.
* Hodeiko sinkronizazioa.
* Hainbat elementu gordetzen ditu, hala nola erabiltzaile-datuak (loginak), ohar seguruak, kreditu-txartelak eta identitateak.
* Kutxa gotorraren datuen muturretik muturrera zifratzea.
* Historiala, aurreko pasahitzak kontsultatzeko.
* Kutxa gotorraren elementuak Bitwarden beste erabiltzaile batzuekin modu seguruan partekatzea.
* informazioaren autoosaketa, web-orrietan eta bestelako aplikazioetan saioa hasteko.
* Pasahitz-sortzailea.
* Pasahitzen indarra egiaztatzeko tresna.
* Hainbat faktore kautotzea autentikatzaileen, posta elektronikoaren, Duoaren, YubiKey-aren eta FIDO U2F-ren aplikazioen bidez.
* Fitxategiak eransteko aukera.
* TOTP gakoak (Time -based One-time Password) eta kode-sorgailua biltegiratzea.
* Have I Been Pwned? galderaren bidez emandako datu-ihesari eta pasahitzen egiaztapenari buruzko informazioa.
* Hainbat plataformatarako aplikazioak.
* Bitwarden zerbitzarian norberaren zerbitzaria ostatatzeko aukera, baldintzaekin.
* Saio-hasiera Single Sign-On aukerarekin.

## Erreferentziak

* ↑ Bitwarden on GitHub. GitHub.
* ↑ Auto-fill logins using the browser extension. Bitwarden Help Center.
* ↑ «Strong Password Generator» Bitwarden.
* ↑ «Password Strength Testing Tool» Bitwarden.
* ↑ Ready Partners. Duo Security.
* ↑ Bitwarden Premium. Yubico.
* ↑ Using file attachments. Bitwarden Help Center.
* ↑ «Bitwarden launches SSO authentication to integrate password security with identity providers» Bitwarden Blog.

## Kanpo estekak

* Bitwarden - Webgune ofiziala
* Datuak: Q56319818
* Multimedia: Bitwarden / Q56319818
# Bitxi

Bitxiak gorputzean, apaingarri gisa eramaten diren janzkiak dira, oro har, harribitxi eta metal preziatuekin eginak, balio gutxiagoko materialak ere erabil daitezkeen arren. Izan ere, ia edozein material erabili izan da bitxiak egiteko. Bitxigintza artikuluen artean, besokoak, idunekoak, eraztunak, belarritakoak eta ilerako apaingarriak ere daude.
Bitxia, material baliotsuekin egina dagoena bereziki, preziatu eta desiragarritzat jotzen da. Kultura batzuetan, aberastasuna, bitxi forman gordetzen da, Indian adibidez, non, ohiturak, ezkontza opari gisa, urrea adierazten duen, beti oso erabilgarria, beharrik balego. Bitxiek zentzu sinboliko bat ere izan dezakete, kristauek, gurutze formako zintzilikariodun lepokoak eramateko duten ohitura bezala, baita mendebaldeko herrialde askotan eramaten diren ezkon eraztunak ere.
Euren forma anitzetan, bi sexuetako pertsonek eramaten dituzte bitxiak, munduko ia kultura guztietan eta kontinente guztietan. Itxuraz, gizakiek euren burua apaintzeko ohitura dute. Oso ez ohikoak diren kasuetan, lotsagatik erabiltzen dira bitxiak, titimuturrak estaltzeko adibidez, baina, esan bezala, bere erabilera ohikoena, apaingarri bezala da.
Bitxi metalikoak metal preziatuekin eginikoak dira, urre, zilar edo platinoarekin, adibidez. Kasu honetan, bitxigile-urreginak, lehengaia eraztun edo uztaietan eraldatzen du. Urrearen kasuan, kalitatea kilateetan neurtzen da. Zilarraren kasuan, legea da neurria, 925/1000 proportzio bat izaki.

## Bitxi motak

* Koroak
* Diademak
* Tiarak
* Eraztunak
* Zigiluak
* Eskumuturrekoak
* Besokoak
* Lepokoak
* Kateak
* Torkeak
* Lokarriak
* Zintzilikarioak
* Medailoiak
* Belarritakoak
* Paparrekoak
* Zetroak
* Lurbirak

## Kanpo estekak

* Datuak: Q2142903
# Bityita

Bityita silikato motako minerala da eta brittle mica taldearen kidea da.

## Ezaugarriak

Bityita silikato mineralaren formula kimikoa hau da: ${\ce {LiCaAl2(AlBeSi2O10)(OH)2}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 5,5 da.

## Erreferentziak

* 1 2 (Ingelesez) «Bityite: Mineral information, data and localities.» www.mindat.org (Noiz kontsultatua: 12-05-2019).